ذو الفقار علی بھٹو

ذو الفقار علی بھٹو (5 جنوری 1928ء – 4 اپریل 1979ء) ایک پاکستانی بیرسٹر اور سیاست دان تھے۔ وہ 1971ء سے 1973ء تک پاکستان کے چوتھے صدر رہے اور بعد ازاں 1973ء سے 1977ء میں معزول کیے جانے تک پاکستان کے نویں وزیر اعظم کے طور پر خدمات انجام دیں۔

پاکستان کے سابق وزیر اعظم لاڑکانہ سندھ میں پیدا ہوئے۔ ان کے والد سر شاہ نواز بھٹو مشیر اعلیٰ حکومت بمبئی اور جوناگڑھ کی ریاست میں دیوان تھے۔ پاکستان میں آپ کو قائدِعوام‎ یعنی عوام کا رہبر اور بابائے آئینِ پاکستان بھی کہا جاتا ہے۔https://www.youtube.com/watch?v=eu0VwoVW4iY آپ پاکستان کی تاریخ کے مقبول ترین وزیر اعظم تھے۔

 تعلیم 
ذو الفقار علی بھٹو نے 1950 میں برکلے یونیورسٹی کیلیفورنیا سے سیاسیات میں گریجویشن کی۔ 1952ء میں آکسفورڈ یونیورسٹی سے اصول قانون میں ماسٹر کی ڈگری لی۔ اسی سال مڈل ٹمپل لندن سے بیرسٹری کا امتحان پاس کیا۔
 قانون دان 
پہلے ایشیائی تھے جنھیں انگلستان کی ایک یونیورسٹی ’’ساؤ تھمپئین‘‘ میں بین الاقوامی قانون کا استاد مقرر کیا گیا۔ کچھ عرصہ مسلم لا کالج کراچی میں دستوری قانون کے لیکچرر رہے۔ 1953ء میں سندھ ہائی کورٹ میں وکالت شروع کی۔
 سیاست دان 
بھٹو جمہوری حکومت میں صدر پاکستان سکندر مرزا کے وزیر اعظم فیروز خان نون کی کابینہ میں وزیر تجارت تھے۔ ایوب خان بھی 1954 سے وزیر دفاع کے منصب پر فائز تھے۔ 1958ء تا 1960ء صدر ایوب خان کی کابینہ میں وزیر تجارت، 1960ء تا 1962ء وزیر اقلیتی امور، قومی تعمیر نو اور اطلاعات، 1962ء تا 1965ء وزیر صنعت و قدرتی وسائل اور امور کشمیر جون 1963ء تا جون 1966ء وزیر خارجہ رہے۔ دسمبر 1967ء میں پاکستان پیپلز پارٹی کی بنیاد رکھی۔ 1970ء کے عام انتخابات میں پیپلز پارٹی نے مغربی پاکستان میں نمایاں کامیابی حاصل کی۔ دسمبر 1971ء میں جنرل یحیٰی خان نے پاکستان کی عنان حکومت مسٹر بھٹو کو سونپ دی۔ وہ دسمبر 1971ء تا 13 اگست 1973 صدر مملکت کے عہدے پر فائز رہے۔ 14 اگست 1973ء کو نئے آئین کے تحت وزیراعظم کا حلف اٹھایا۔

 مارشل لا 
1977ء کے عام انتخابات میں دھاندلیوں کے سبب ملک میں خانہ جنگی کی سی کیفیت پیدا ہو گئی۔ 5 جولائی 1977ء کو جنرل محمد ضیا الحق نے مارشل لا نافذ کر دیا۔
 گرفتاری اور پھانسی
ستمبر 1977ء میں مسٹر بھٹو نواب محمد احمد خاں کے قتل کے الزام میں گرفتار کر لیے گئے۔

18 مارچ 1978ء کو ہائی کورٹ نے انھیں سزائے موت کا حکم سنایا۔ 6 فروری 1979ء کو سپریم کورٹ نے ہائی کورٹ کے فیصلے کی توثیق کر دی۔ 4 اپریل کو انھیں راولپنڈی جیل میں پھانسی پر لٹکا دیا گیا۔

سندھ میں 4 اپریل، ان کی وفات کے دن صوبہ بھر میں عام تعطیل ہوتی ہے۔

 وراثت اور تاریخی نظر 
تصغیر|ہنرمندمزار قائد عوام، لاڑکانہ، پاکستان
زیڈ اے بھٹو کی وراثت آئین پاکستان پاکستان کے دولخت ہوجانے کے بعد استحکام پاکستان میں بھٹو کی اہمیت ایک تاریخی حیثیت رکھتی ہے اور اس سے پہلوتہی ممکن نہیں۔ بھٹو پاکستان کے جوہری پروگرام کے معمار ہیں۔

 ہنری کسنجر کی دھمکی 
یکم جنوری 1974ء کو ذو الفقار علی بھٹو نے پاکستان کے بینکوں کو قومیا لیا۔Kazim Alam جسے عالمی بینکار کنٹرول کرتے تھے۔ عالمی بینکاروں کو للکارنے کی وجہ سے بھٹو کو 4 اپریل 1979ء کو پھانسی کے پھندے پر اپنی جان سے ہاتھ دھونے پڑے۔
"پھر ہم تمھیں ایک دہشت ناک مثال بنا دیں گے" ہنری کسنجر
"Then we will make a horrible example of you!" (Henry Kissinger-1976)BUSINESS RECORDER

 بھٹو سے پہلے کی سیاست 
پاکستان میں جاگیرداروں کا مخصوص سیاسی کلچر رہا ہے۔ ستر کے عشرے اور اس سے قبل بھی اکثرسیاست دان جاگیردار تھے۔ خود کو بڑا سمجھنا، حکومت یا حکومتی اہلکار کے سامنے جھک جانا۔ اپنے مخالفین اور ماتحتوں سے ظالمانہ طریقے سے نمٹنا ان کا مخصوص طرزِ حیات تھا۔ لہٰذا سیاست اور اقتدار میں بھی دھونس اور نوکرشاہی یا حکومت کی پشت پناہی ضروری سمجھی جاتی تھی۔ یہی لوگ اسمبلیوں یہاں تک کہ سیاسی جماعتوں پر حاوی ہوتے تھے۔ باقی لوگ زمیندار تو نہ تھے لیکن ان  کے سیاسی کلچر پر ہی چلتے تھے۔ سیاسی جاگیردار کلچرکیا تھا؟ بھٹو نے قومی اسمبلی میں ایک تقریر میں اس کو بیان کیا تھا۔
 ’جب جاگیردار ایک دوسرے سے لڑتے ہیں توعوام پیچھے رہ جاتے ہیں۔ کوئی ترقی نہیں ہوتی، کوئی کارخانہ نہیں لگتا، کوئی سڑک تعمیر نہیں ہوتی۔ بدترین اندھیرا اورغربت چھائی رہتی ہے۔ صرف گنتی کے لوگ ترقی کرتے ہیں یا خوش حال ہوتے ہیں۔ آپس کی لڑائیاں، عام آدمی کا استحصال، معاشی اور سماجی ترقی سے بے گانگی ہے‘

 بھٹو کی میراث اور موجودہ پیپلزپارٹی 
بھٹو کے بعد پیپلز پارٹی آمرانہ و نیم آمرانہ تسلط کے خلاف مسلسل جدوجہد کرتی رہی۔ حکومت میں بھی آئی، لیکن کرپشن اور خراب حکمرانی کی لپیٹ میں آ گئی۔ سیاسی مصلحت کے تحت اسٹیبلشمنٹ کی لائن اختیار کرنے پر تنقید کا نشانہ بنی۔ بینظیر بھٹو اور بھٹو کے عدالتی قتل کے معمے عشروں بعد بھی حل نہیں ہو سکے۔ تاریخ میں بھٹو مزاحمت اور مقبول لیڈرشپ کی علامت کے طور پر رہیں گے۔ پیپلزپارٹی اب بھٹو کی بجائے بینظیر بھٹو کے ورثے کو مانتی ہے۔ بھٹو دور کے جیالے مر کھپ گئے یا بوڑھے ہو گئے یا حالات نے انھیں لاتعلق بنا دیا۔ بھٹو کی پیپلزپارٹی کا عوامی رنگ تھا۔ ہفتے دس دن میں وہ عوام سے رجوع کرتے تھے۔ رفتہ رفتہ یہ رنگ پھیکا پڑتا چلا گیا۔ بھٹوکی پارٹی میں جاگیردار کارکنوں اور پارٹی سے ڈرتے تھے۔ اب یہ طبقہ پارٹی کو ڈراتا ہے۔ پیپلز پارٹی اب بھی ملکی سطح پر سیاسی قوت ہے لیکن پالیسیوں سے لگتا ہے وہ اپنی بقا کی ہی جنگ لڑ رہی ہے۔

 آپ کے متعلق شعرا کی آراء 
 فیض احمد فیض نے بھٹو کی پھانسی کے متعلق کہا تھا:


 آغا شورش کاشمیری جناب بھٹو شہید کے بدترین نقادوں میں سے تھے لیکن بھٹو نے جرأت کرتے ہوئے قادیانیوں کو جب غیر مسلم اقلیت قرار دیا تو شورش کاشمیری نے ذو الفقار علی بھٹو کو جنتی قرار دیتے ہوئے کہا تھا:


 محسن نقوی نے قائدعوام کو خراج عقیدت پیش کرتے ہوئے کہا:

<div style='text-align: center;'>

 بھٹو کیس ری ٹرائل 
بھٹو کی پھانسی کے 32 سال بعد پی پی پی کے شریک چئیرمین آصف علی زرداری کے ریفرنس پر سپریم کورٹ نے کیس کی سماعت شروع کرتے ہوئے لارجر بینج تشکیل دینے کا حکم دیا ہے۔

 منسوب ادارے 
 قائد عوام یونیورسٹی آف انجینئرنگ ،سائنس اینڈ ٹیکنالوجی
 شہید ذوالفقار علی بھٹو انسٹی ٹیوٹ آف سائنس اینڈ ٹیکنالوجی
 جامعہ شہید ذوالفقار علی بھٹو برائے طب

 بیرونی روابط 
 کم از کم وعدہ تو کیا
 بھٹو کی پھانسی کی سزا نہیں بنتی تھی
 فوج کے ذہن پر اب بھی بھٹو کا خوف؟
 بھٹو ضیا کے پہلے قیدی تھے
 ’بغدادی انصاف‘ اور سچائی
 تضادات سے بھرا انسان|مخلص شخص|دل کا صاف
 ہیرو اور اینٹی ہیرو|ایک بہترین اخلاقی شخص
 سائیں بابا کا مزار
 یاالہی مرگِ یوسف کی خبر سچی نہ ہو
 بھٹو پھانسی پر صدارتی ریفرنس

 حوالہ جات 

زمرہ:اسلامی اشتراکیت پسند
زمرہ:بھٹو خاندان
زمرہ:بیسویں صدی میں پاکستان سے سزائے موت یافتہ شخصیات
زمرہ:پاکستان پیپلز پارٹی کے سیاست دان
زمرہ:پاکستان سے سزائے موت بذریعہ پھانسی پانے والے
زمرہ:پاکستان کی نویاتی تاریخ
زمرہ:پاکستان کے وزرائے اعظم
زمرہ:پاکستان کے وزرائے داخلہ
زمرہ:پاکستان میں فوجی بغاوتیں
زمرہ:پاکستان میں مقدمات کی سماعت
زمرہ:پاکستانی ارکان قومی اسمبلی 1972ء تا 1977ء
زمرہ:پاکستانی ارکان قومی اسمبلی 1977ء
زمرہ:پاکستانی اشتراکیت پسند
زمرہ:پاکستانی سیاسی جماعتوں کے بانیان
زمرہ:پاکستانی قاتل قرار شخصیات
زمرہ:پاکستانی وزرائے دفاع
زمرہ:جامعہ کیلیفورنیا، برکلی کے فضلا
زمرہ:جمہوریت کے پاکستانی فعالیت پسند
زمرہ:ذوالفقار علی بھٹو
زمرہ:سزائے موت پانے والے پاکستانی
زمرہ:سزائے موت یافتہ صدور
زمرہ:سزائے موت یافتہ وزرائے اعظم
زمرہ:سندھی شخصیات
زمرہ:سینٹ زیوئرز کالج، ممبئی کے فضلا
زمرہ:صدور پاکستان
زمرہ:ضلع لاڑکانہ کی شخصیات
زمرہ:فوجی تاخت میں معزول شدہ قائدین
زمرہ:قومی اسمبلی پاکستان کے اسپیکر
زمرہ:کرائسٹ چرچ، اوکسفرڈ کے فضلا
زمرہ:کیتھڈرل اینڈ جان کینون اسکول کے فضلا
زمرہ:لنکنز ان کے ارکان
زمرہ:منصوبہ-706
زمرہ:وزرائے خارجہ پاکستان
زمرہ:ہلال پاکستان وصول کنندگان
زمرہ:یونیورسٹی آف سدرن کیلیفورنیا کے فضلا
زمرہ:1928ء کی پیدائشیں
زمرہ:1974ء کے جرائم
زمرہ:1979ء کی وفیات